На основу Одлуке о буџету општине Пожега за 2021. годину (,,Сл. лист општине Пожега“ бр. 10 / 20 ) и Одлуке о остваривањu права на финансијску помоћ за вантелесну оплодњу (,,Сл. лист општине Пожега“ бр.8/20), Комисија за остваривање права на вантелесну оплодњу општине Пожега, дана 13.01.2021. године, објављује

**ЈАВНИ ПОЗИВ**

**за доделу новчаних средстава**

**за финансирање вантелесне оплодње у 2021. години**

**I**

Предмет Јавног позива представља расподела средстава опредељених Одлуком о буџету општине Пожега за 2021.годину, у износу од 2.000.000,00 динара за финансирање вантелесне оплодње.

Висина финансијске помоћи износи до 300.000,00 динара по пару и исплаћује се једнократно, у износу према профактури здравствене установе која ће спроводити поступак вантелесне оплодње.

У истој календарској години финансијска помоћ се може доделити само једном.

**II**

Критеријуми за остваривање права на финансијску помоћ за вантелесну оплодњу су:

* да оба партнера имају држављанство Републике Србије;
* да оба партнера имају пребивалиште на територији општине Пожега најмање годину дана пре дана подношења захтева;
* да је жена старија од 43 године без обзира на начин на који се поступак биомедицински потпомогнутог оплођења спроводи, а уколико је млађа од 43 године искључиво ако је неопходно спровести поступак биомедицински потпомогнутог оплођења са донираним репродуктивним ћелијама;
* да је жена млађа од 50 година.

**III**

Потребна документа за остваривање права на финансијску помоћ за вантелесну оплодњу су:

* захтев за остваривање права на финансијску помоћ за вантелесну оплодњу из средстава буџета општине Пожега (образац се преузима на писарници Општинске управе или званичној интернет презентацији општине- www. pozega.org.rs),
* извод из матичне књиге венчаних или изјава оверена од стране два сведока, оверена од стране надлежног органа, да пар остварује заједницу живота у складу са Законом којим се уређују породични односи (у случају ванбрачне заједнице);
* уверењa о држављанству Републике Србије за оба партнера;
* уверењa о пребивалишту за оба партнера;
* фотокопије личних карти или штампани подаци са електронске личне карте;
* профактура здравствене установе, која ће спроводити поступак вантелесне оплодње, о висини средстава потребних за покриће трошкова вантелесне оплодње и решење о упису установе у регистар код надлежног органа;
* извештај лекара којим се потврђује да је неопходно спровести поступак биомедицински потпомогнутог оплођења са донираним репродуктивним ћелијама, уколико је такав поступак неопходан.

**IV**

Јавни позив тече од дана објављивања на oгласној табли Скупштине општине и званичној интернет презентацији општине Пожега www. pozega.org.rs, од 13.01.2021. године и отворен је до утрошка новчаних средстава опредељених за финансирање вантелесне оплодње**.**

Захтев за остваривање права на финансијску помоћ за вантелесну оплодњу из средстава буџета општинe, са потребном документацијом, подноси се у затвореној коверти, на адресу: Општина Пожега, Трг Слободе 9, 31210 Пожега, са назнаком - "За Комисију за остваривање права навантелеснуоплодњу", или предајом лично на писарници Општинске управе општине Пожега.

Одлуку о додели финансијске помоћи доноси Комисија за остваривање права на вантелесну оплодњу.

На основу Одлуке закључује се уговор између корисника средстава и општине Пожега о међусобним правима и обавезама.

**V**

Корисник средстава је дужан да додељена средства користи искључиво за намену за коју су му додељена.

Корисник средстава је дужан да изврши повраћај неутрошених средстава, у противном ће се покренути поступак за повраћај средстава увећаних за законску затезну камату.

**VI**

Ближе информације у вези Јавног позива могу се добити у Општинској управи општине Пожега. Особe за контакт: Oливера Бркић, тел. 812-742 и Ана Петковић, тел. 3816-401, лок 232.

**КОМИСИЈА ЗА ОСТВАРИВАЊЕ ПРАВА**

**НА ВАНТЕЛЕСНУ ОПЛОДЊУ**

**02 број: 115-1/21 од 13. 01.2021. године**

**Председник Комисије**

**др Вера Матовић**